钦定古今图书集成/明伦汇编/氏族典/第422卷 > 《廖用贤尚友录》 > 闵嘉庆
## 钦定古今图书集成/明伦汇编/氏族典/第422卷 > 《廖用贤尚友录》 > 闵嘉庆

按《万姓统谱》：“嘉庆，字原礼，庄懿公曾孙。由国子生任
东城兵马指挥，卒于京。原礼魁梧白晳，而长善为容，
倜傥正直，言语不阿，亦不谈人隐慝，人多爱敬之。乡
族人有争者，辄居间讲解，至出己赀以为媾。有从弟
其恕者，家贫好读书，原礼数遗之钱粟，待庶弟庶侄
推己所有，抚摩训育，尤人所难。”盖乡邦之善士云。